title: Сезонът на Рафаел Надал приключи

maintext:
Надал беше измъчван от проблеми с лявата китка през цялата година
Бившият номер 1 Рафаел Надал ще пропусне остатъка от тенис сезона. Носителят на 14 титли от Големия шлем ще си вземе по-дълга почивка, за да се възстанови напълно от контузията в лявата китка, която го измъчваше през цялата година.Надал ще пропусне мастърса в Париж и финалите на АТП в Лондон, за които почти сигурно щеше да се класира. 30-годишният испанец обяви, че ще използва по-дългата пауза, за да се готви по-интензивно за 2017 г.Заради контузията в китката световният номер 6 трябваше да се оттегли след втория кръг на тазгодишния "Ролан Гарос", а след това пропусна "Уимбълдън" и целия сезон на трева. Той успя да се върне на корта за олимпийските игри в Рио и да участва в още четири турнира след това, включително US Open."Не е тайна, че пристигнах на олимпийските игри с много кратка подготовка и ненапълно възстановен. Целта обаче беше да участвам и да спечеля медал за Испания", каза Надал, който си тръгна от Рио със златен медал на двойки и четвърто място на сингъл."Форсирахме възстановяването и оттогава играя с болка в ръката. Принуден съм да сложа край на сезона и да започна да се готвя за 2017 г.", допълни испанският тенисист.По-рано през годината и големият му съперник Роджър Федерер предсрочно прекрати сезона си заради контузия в коляното. Той не е играл от "Уимбълдън" и ще се върне на корта в началото на 2017 г.


title: Канадският премиер Джъстин Трюдо отмени посещението си в Белгия заради провалените търговски преговори

maintext:
Канадският премиер Джъстин Трюдо.
Фотограф: Chris Wattie
Канадският премиер Джъстин Трюдо отмени планираното си за днес посещение в Белгия, на което се очакваше да бъде подписано търговското споразумение между САЩ и Канада съобщиха от администрацията му късно снощи.Преговорите между белгийските политици ще продължат и днес, докато премиерът Шарл Мишел опитва да убеди местните власти от провинция Валония да му дадат разрешение да сключи договора, известен като CETA."Канада остава в готовност да подпише това важно споразумение, когато Европа е готова", коментира говорител на търговския министър Кристия Фрийланд Преговорите на белгийските лидери продължават днес в 10:00 местно време, за час по-късно е насрочена среща между посланиците на останалите европейски държави, уточни външният министър Дидие Рейндер. Централното правителство на Белгия подкрепя CETA, но това мнение е споделяно само от Фландрия Лидерите на ЕС и Канада вече подчертаха, че са нетърпеливи да финализират споразумението след продължилите години наред преговори.Привържениците на СЕТА казват, че с него ще се увеличи с 20% търговията с 12-ия по големина партньор на ЕС. Във Валония, обаче смятат, че условията са лоши за фермерите в Европа и дават твърде много власт на глобални корпоративни интереси. Провал на сегашните усилия обаче ще е първият подобен случай между ЕС и страна от Г-7 и ще се смята, че ще има сериозни последици за репутацията на съюза и умението на страните в него да водят сериозни преговори с много по-големи икономически играчи като САЩ и Япония.

fasttext_language: bg


title: На училище в Япония: От плюшените играчки до калиграфията

maintext: "Детски Дневник" публикува текст на детската писателка Петя Кокудева от профила й в социалната мрежа "Фейсбук". Тя описва впечатленията си за учениците в Япония, където живее през последния месец. Азиатската държава е част от маршрута от околосветската обиколка на авторката.Японските ученици са обект на любопитството ми, откакто съм тук - вече почти месец. Те са ята от деца в моряшки униформи, които се движат винаги заедно, а еднаквите им раници са отрупани с рошави представители на самобитната kawaii култура (kawaii буквално значи cute, adorable, loveable. Типичен екземпляр е HelloKitty. За японците cuteness-ът е много важно нещо - колкото по-наивно сладичко, куклено и симпатично изглеждаш, толкова си по kawaii. Момичета с плитки като на Пипи, купища плюшени играчки по раницата, гримиране така, че очите да изглеждат по-големи. Такива неща).Та, японските ученици няма как да не ги забележиш. Ето няколко важни неща, които ги правят толкова различни:Те се разхождат като инкасатори (на знание) с едни дълги тефтери, провесени с въженце на шиите. Защо им е това, ще питате? Ами, защото много често са навън и учат по странен и прекрасен начин. Например, засичала съм група, която рано сутринта е наобиколила продавач на риба на пазара и го разпитва, а той им обяснява нещо и те си записват в дългите тефтери. Такива групи могат да се видят къде ли не - децата имат поставена задача, която изисква практическо, живо общуване с някого или нещо. Тъй да се каже събират емпирични знания, въоръжени с бодър групов дух, дълъг висящ на гърдите тефтер и смешни жълти шапки.Ако в японското метро има свободни седалки и се качат деца, те няма да седнат. Ако някой възрастен ги подкани, тогава с радост биха заели местата. Иначе, не. (Това няколко пъти го видях с очите си.) В училище, до 10-годишна възраст, япончетата нямат изпитванки. Първите три години са отредени за развиване на характер, обноски и отношение, не за оценяване на знания. Важни акценти в този период са: как да съм внимателен към растенията и животните; как да уважавам хората; как да съм щедър, справедлив и да имам самоконтрол.Японските ученици обядват заедно с учителя си, вътре в класната стая. Обядът се осигурява от държавата, съобразно стандартите за здравословност и качество. Това се прави с цел развиване на добри взаимоотношения както между децата, така и между тях и учителите.В много училища не се наемат чистачи, защото тази работа вършат самите деца. Те имат грижата за чистотата в класната стая, кафетерията и тоалетните. Разбирането е, че това способства работата в екип и изгражда уважение към собствената ти и на другите дейност. (Ако видите колко чисто е тук навсякъде, няма да имате съмнение, че някой някъде трябва много сериозно да обучава децата от малки на това. Иначе просто не виждам как може да се постигне такъв перфекционизъм.)99.99% от децата в Япония ходят на училище. 76% от тях биват приемани в колеж, а периодът преди финалния изпит е известен като "изпитния ад". В училище са задължителни предметите, които свързват децата на живо с традициите - навлизат в изкуството на калиграфията и хайкуто.Разказвам това, защото силно и поривисто НЕ вярвам в "преноса" от типа "абе, дайте да вземем добрите практики от финландското образование и да ги приложим в България, та да станат нещата". Не вярвам, че портокалите могат да растат в Рила, колкото и хубав сорт да са портокалите. Ще ми се, ако ще взимаме пример от някого, то да не е по лесния начин: я, те колко добре са го измислили, дайте да го внедрим. А да е по трудния, но работещ начин: дайте да разберем какви/кои сме ние, какво искаме да кажем на нашите си деца, какви са нашите приоритети. Не е задължително това да са чуждите достижения - чистота, порядък, екипност. Може пък в нашия манталитет да има други хубави неща, които виреят добре на наша си почва. Да се намерим, бе.


title: Борисов ще обсъди с Юнкер ресорите на следващия еврокомисар от България

maintext:
Фотограф: Георги Кожухаров
Премиерът Бойко Борисов се очаква да обсъди днес с председателя на Европейската комисия Жан Клод Юнкер какъв ресор да получи следващият български комисар. За планирания телефонен разговор съобщи вчера самият Борисов.Постът е вакантен след като в петък бългаският еврокомисар Кристалина Георгиева, която е заместник на Юнкер с ресор бюджет и човешки ресурси, обяви, че е приела висок пост в Световната банка Самият Борисов вчера каза, че за България би било полезно да получи ресора екология или регионалното развитие.


description: Със заповед на министъра на вътрешните работи е активирана втора степен на опасност - за българо-турската граница, по националния план за действие при извънредни ситуации. Това означава "подготовка за готовност", обясни в кулоарите на парламента Румяна Бъчварова, съобщава БТА.

title: Властите се готвят за масово нахлуване на бежанци

maintext:
Румяна Бъчварова МВР
Фотограф: Георги Кожухаров
Със заповед на министъра на вътрешните работи е активирана втора степен на опасност - за българо-турската граница, по националния план за действие при извънредни ситуации. Това съобщи в кулоарите на парламента вътрешният министър Румяна Бъчварова, цитирана от БНР.Самата степен на опасност е на нивото отпреди около месец, но изисква "подготовката на условия, ако се случи третата степен - масово нахлуване на бежанци, да имаме готовност", подчерта министърът.Една от мерките по нея е да се създадат условия за безпроблемно настаняване на бежанци в центрове от временен тип - фургони, за да могат да бъдат проверявани, без да се нарушава процедурата. Не можем да пренебрегнем тази опасност, посочи Бъчварова.


title: КАТ предоставя електронен достъп до четири свои услуги

maintext:
Фотограф: Цветелина Белутова
От август 2016 г. глобените шофьорите с фиш или акт могат да заплатят глобата, както и да проверяват дали имат други задължения, по електронен път. За целта не се изисква квалифициран електронен подпис. Това се разбира от отговор на "Пътна полиция" до "Дневник".Другите услуги, до които гражданите имат дистанционен достъп, са издаване на дубликат на свидетелство за управление на МПС при загуба, кражба или унищожаване; издаване на удостоверения за правата и наложените наказания на водач на МПС и издаване на удостоверения за собственост на превозно средство. За използването на тези услуги обаче се изисква квалифициран електронен подпис и регистрация.Към момента "Пътна полиция" не предвижда предоставянето на възможност за електронен достъп до други нейни услуги.Иначе отговорът на МВР започва с припомнянето, че "Министерството на вътрешните работи предлага използването на електронен портал за административни услуги на МВР, който е създаден с цел подобряване административното обслужване на гражданите и бизнеса. Връзка към портал "Електронни услуги" има от сайта на МВР - www.mvr.bg ". През март началникът на "Пътна полиция" комисар Бойко Рановски заяви, че до края на месеца плащането на глобите към КАТ ще може да става и по електронен път.


title: Димитър Узунов няма да подава оставка

maintext:
Димитър Узунов
Фотограф: Юлия Лазарова
Представляващият Висш съдебен съвет Димитър Узунов, известен от "Яневагейт", като човека на Борисов в съвета, няма да подава оставка. Това заяви Узунов пред журналисти след края на заседанието, в което председателят на Върховния касационен съд Лозан Панов поиска той да освободи поста.Причината - едноличното решение на Узунов да посочи кои членове на съдебния съвет ще се срещнат с мисията на европейските прокурори, които анализират дейността на държавното обвинение. Още на предишното заседание Калин Калпакчиев поиска оставката на Узунов. Тогава, а и след днешното питане на Лозан Панов, представляващият съвета не реагира и запази мълчание."Няма да подавам оставка. Вие прекрасно виждате, че сценарият е същият, както по време на така наречения скандал с изпратения есемес. Играчите са едни и същи - господин Калпакчиев, господин Панов", заяви след заседанието Узунов.Той заяви, че застава зад своите действия. "По искане на Министерството на правосъдието аз за час трябваше да определя хората, което се случи в деня, в който празнувахме годишнината от създаването на ВСС", каза още Узунов.


title: Съдебният съвет отказа да обсъди дали одобрява поведението на Узунов

maintext:
Калин Калпакчиев и Димитър Узунов
да обсъди изказването на представляващия Димитър Узунов пред Би Ти Ви миналата седмица и да каже дали одобрява такова поведение и ако не да реши какви последици ще има за Узунов.
Предложението това да стане точка от дневния ред беше отхвърлено с 14 гласа "против", а седем души бяха "за". До отделното гласуване на идеята (бел. ред. когато се прави предложение за допълнителна точка, то се гласува накуп с всички останали допълнителни) се стигна след предложение на Ясен Тодоров. След резултатът Калин Калпакчиев поиска точката да стане част от официалния дневен ред за следващата седмица.
В края на миналата седмица известният от записите "Яневагейт" като "човека на Борисов"
заяви пред БиТиВи: "Аз намерих един договор, по който страна е ВСС и който договор се движи от Калин Калпакчиев. Проектът е на стойност 6 млн. лв. Наградният фонд, хонорар, който той би получил, е 340 хил. лв. Установих, че този договор изобщо не е съгласуван във Висшия съдебен съвет (ВСС)".
Според Калпакчиев въпросът е много сериозен и не трябва да бъде отминат, а Узунов трябва да поеме отговорност за "неистините, които изрече". Калпакчиев заяви: "
Това не е лично отношение към мен, аз не го приемам така, а към качеството, което заемам като член на ВСС." Той допълни: "
Узунов намеква, че член на ВСС в мое лице е замесен в корупционни схеми в договор, който ВСС изпълнява по оперативна програма
По думите на Калин Калпакчиев представляващият съвета трябва да каже пред пленума на съвета дали поддържа думите си. "Аз настоявам за публично извинение и поемане на отговорност с подаване на оставка", завърши Калпакчиев. И припомни, че има изискване към магистратите, което важи и за членовете на ВСС - да се отнасят към колегите си етично и да не ги злепоставят като говорят неистини по техен адрес и по този начин съзнателно да уронват репутацията им.
Висшият съдебен съвет отхвърли предложението на Калин Калпакчиев След интервюто на Узунов "Дневник" публикува фактите, с които изказването му се разминава.


description: "Дневник" ще публикува серия статии на политолога Петър Щурм Константинов за въпросите на референдума на 6 ноември. Темите са: какво означава изборите да са мажоритарни, да се гласува задължително и каква да е партийната субсидия

title: Референдум 2016: За мажоритарните избори и имитацията на демокрация

maintext:
Слави Трифонов и предаването му "Шоуто на Слави" са инициатори на референдума
Фотограф: Георги Кожухаров
нтересно нещо е отражението на политическия живот на едно общество в медиите. Ако гледаме и четем основните мейнстрийм медии, ще останем с впечатление, че най-важният политически въпрос е кого ще си хареса Борисов за съсед от другата страна на "Дондуков". Ще останем с впечатлението, че живеем в държава с уникална политическа система, в която премиерът назначава президента, а има някакви си там избори, просто като формалност. А всъщност не е така. Нито изборите за президент са просто една формалност, нито да си жена от Източна Европа е достатъчно за да застанеш начело на ООН (трябвало и да имаш подкрепа, моля ти се!).
Нещо подобно се случва и с предстоящия, заедно с президентските избори, референдум.
Партиите се държат сякаш
ако просто игнорират съществуването му,
той ще отмине
няма да събере необходимия процент гласували, за да е задължителен, и след това ще могат в парламента да си вземат, каквито решения са им угодни. А по света постоянно се правят и референдуми и избори, които ясно показват, че нищо не е просто формалност. Онзи ден поданиците на кралицата решиха, че не искат да са в Европейския съюз. Неотдавна колумбийците решиха, че харесват гражданската си война. За малко американците да решат, че искат Тръмп за президент.
В родна България имаме насрочен референдум. Основните политически партии отказват да водят разяснителна кампания или изобщо да заемат позиции по въпросите.
А когато политиците отказват да се държат като политици
последната бариера пред разрухата на обществото е, гражданите да се държат като граждани. За това да видим, по същество, за какво ще гласуваме.
Освен за комшийка на Борисов, де. Вече разбрахме, че Цецка ще се мести в апартамент 2 на улица "Политически институции". Само да не стане така че вотът на хората да промени съседските планове?
Първият въпрос, на който се търси отговор от нацията е, дали "народните представители да се избират с мажоритарна избирателна система с абсолютно мнозинство в два тура". Едната добра новина е, че въпросът е зададен ясно и точно. Всякаква по-малко конкретна формулировка със словосъчетанието "мажоритарни избори" би била абсолютно неясна, защото хипотетичните мажоритарни избирателни системи са безкрайно много. Другата добра новина е, че можем да погледнем картата на света и да видим в кои държави се използва в действителност такава система и да проверим до какви резултати е довела.
Мажоритарна избирателна система в два тура имаме в една единствена консолидирана европейска демокрация – Франция. Извън Европа такава система се използва на само още две места по света – в Централна Африка и около Иран. На практика системата има два различни исторически генезиса – единият е френският, под чието влияние освен Франция и Централна Африканска Република, Конго и Габон я използват, а другият е персийският, под чието влияние Иран, Туркменистан и Узбекистан избират така парламентите си.
Персийският случай е лесен за проследяване и много показателен за системата. След Ислямската революция на Хомейни през 1979-та, аятолахът има свобода да нарисува такава политическа система, каквато желае. Решава, че за целите на Революцията му е необходим парламент, който да изпълнява следните условия: да дава легитимност; да има по-скоро консултативни, отколкото законодателни функции; да бъде едновременно представител на народа и на районите. Така се стига до еднокамарния парламент избран с мажоритарната система в два тура. И системата върши работата, за която е избрана. Партиите издигат два типа кандидати – такива, които са специалисти в дадена обществена област (и които впоследствие влизат в консултативните комисии на парламента) и такива, които представляват различни местни интереси пред централната власт. В Туркменистан и Узбекистан решението "да си избираме парламента като в съседен Иран" е водено от значително по-проста логика – мажоритарната система в два тура има потенциала да бетонира еднопартийната система.
До тук добре – мажоритарните избори в два тура се използват и за добри (в случая на Иран) и за лоши (Туркменистан и Узбекистан) цели. Но и двата случая нямат много общо с България. Нито живеем точно след шиитска революция и се нуждаем от парламент, който да дава цялата възможна легитимност, без да се бърка много-много във властта на аятолаха, нито трябва да се правим пред света, че имаме демократични избори, докато всъщност властта се държи от вожда на нацията.
Да видим другият исторически корен на системата – френският. Пак попадаме на два типа – добър и лош пример. Лошият виждаме в Централната Африканска Република, Конго и Габон и следва същата логика както в централноазиатските републики. В Габон целта е да се бетонира властта на Демократическата партия (която допреди 1990-та управлява като единствена законна партия), а в Конго сценарият е същият с дребната подробност, че властта е в комунистическа партия. Централната Африканска Република си няма авторитарно еднопартийно управление, но за сметка на това може да се похвали с гражданска война и с това, че е най-лошото място за живеене в целия свят. А логиката на мажоритарната система в два тура е, да се затвърди икономическият модел, в който местният бабаит печели от експлоатацията на природните ресурси.
Дори не е нужно да отбелязвам, че във всички изброени досега политически системи, мажоритарните избори в два тура са абсолютно успешни. В Конго, Габон, Туркменистан и Узбекистан безпроблемно гарантират пълно мнозинство, граничещо със спечелване на всички депутатски места на една партия. В ЦАР бетонират местните бабаити. В Иран дават национална и местна легитимност на парламента, без да му позволяват да се бърка твърде много в изпълнителната власт. Нито една от тези страни обаче няма много общо с това как българските граждани си представят страната си.
Да видим дали френският пример ще бъде по-положителен и по-подходящ. Във Франция тази система се използва в три различни исторически периода. Първо, спорадично на различни избори преди 1956 година. След това между 1956-та и 1981-а. И накрая от 1988-а и нататък. В трите периода съществуват факторите за предпочитането й са различни. Преди 1956-та основната причина спорадично да се гласува така е, че се следва средновековната логика, в която правото да избираш идва с определена земя. Това, разбира се, не е релевантен аргумент към днешна дата нито в България, нито във Франция. Във вторият период причината е съвсем различна. След края на Втората световна война Френската република се оказва управлявана от коалиция между комунисти, християндемократи и социалисти с независим премиер в лицето на героя от войната генерал Де Гол.
Скоро след като трите партии забравят за сътрудничеството си по време на нацистката окупация, Четвъртата република се оказва в несъстояние да провежда последователна политика заради огромните противоречия в идеологиите на трите партии и приблизително равната им електорална подкрепа. Така към 1958-ма генерал Де Гол, предимно благодарение на личния си авторитет, успява да промени системата към мажоритарни избори в два тура, а десетилетие по-късно и президентска република. И в този случай мажоритарната система в два тура изпълнява функцията си, която е да премахне нестабилността породена от трите противопоставени политически идеологии, които иначе не биха могли да излъчат работещо правителство.
Последвалото създаване на президентска република затвърждава, че дори и парламентът да е блокиран, изпълнителната власт ще може да функционира независимо. Отново, обаче,
ситуацията няма нищо общо с българския политически живот
Нито разполагаме с герои от войната, които да обединяват нацията с личния си авторитет, нито имаме проблем с това парламентарно представените партии да влизат в коалиции. Даже напротив, по-скоро имаме проблем, че партиите са твърде склонни да влизат в безпринципни такива.
Така стигаме до третия период на използване на системата във Франция. На президентските избори през 1981-ва социалистът Митеран печели и веднага разпуска парламентът, в който партията му има едва около 20% от депутатите. За да се предотврати необходимостта от това всеки път, когато президентът не разполага с мнозинство в законодателния орган, да се налагат нови избори (а хипотетично би могли на изборите отново да не спечели "правилната" партия и тогава биха се наложили още и още нови избори), французите решават да минат на пропорционална система на изборите през 1986-та. И резултатът е, че антисистемни партии като националистите от Националния фронт на Жан-Мари Льо Пен се представят изненадващо силно, а социалистите на президента Митеран са далече от мнозинство.
Става ясно, че промяната изобщо не увеличава шансовете за стабилен парламент и Франция се връща към мажоритарната система в два тура от 1988-ма до днес. Така в нито един от трите периода във френския случай не откриваме съществени прилики с България.
Ако погледнем към нас си, ще видим, че всъщност
на два пъти в най-новата си история
сме флиртували с мажоритарен елемент на изборите
През 1990-ва на първите демократични избори за парламент депутатите бяха избрани наполовина пропорционално и наполовина мажоритарно и през 2009-та, когато 31 депутати бяха избрани мажоритарно и 209 пропорционално.
Към днешна дата историографията приема, че срамът от това България да бъде една от малкото бивши социалистически страни, които да преизберат комунистическата си партия на първите демократични избори се дължи поне отчасти на изборни манипулации. Бонусът, който бившите комунисти печелят от мажоритарния елемент в изборите, се оказва решаващ, защото в противен случай е възможна коалиция на всички, или повечето, парламентарно представени партии срещу бившите комунисти. Така първият опит за мажоритарен елемент се оказва в полза само на управляващата преди това партия (точно както в Конго, Габон, Узбекистан и Туркменистан, между другото).
През 2009-та видяхме другата страна на мажоритарния елемент в изборите (както, между другото, се случва на няколко пъти във Франция) – от смесената система спечели тогавашната опозиционна партия ГЕРБ и така успя да си осигури еднопартийно мнозинство за първи път от управлението на СДС през 1997-ма. Същинският проблем на тази смесена система не беше в това, че даде пълно мнозинство на ГЕРБ, а в това, че не изпълни функцията си да издигне надпартийни личности за парламента. Всички мажоритарни депутати бяха от ГЕРБ или ДПС и аз лично нямам спомен кой мажоритарен депутат е представлявал мен (може да е бил Борисов, кой знае?).
Накратко - предложението за мажоритарни избори в два тура е не е базирано на предишен положителен опит у нас (изборите от 90-та и 2009-та го показват), нито на сходство между България и страните, които го практкуват (никаква релевантна връзка с нито един от случаите). Основният аргумент на защитаващите отговор "да" на референдума е, че това ще накара партиите да издигат по-свестни хора на избори – логика, която е най-малкото недоказана. Вторичният аргумент е, че "по-зле не може да стане", което вече е друг въпрос. От една страна може (Узбекистан, Туркменистан, Конго, ЦАР), от друга наистина България продължава твърдо да стои на последно място по почти всички важни обществени показатели в Европейския съюз (върховенство на закона, богатство и демографско положение).
Завършвам с кратък списък с причините да се гласува
за или против "народните представители да се избират с мажоритарна избирателна система с абсолютно мнозинство в два тура":
За:
Ако вярваш, че мажоритарните избори ще накарат всички партии да пуснат честните, свестни и известни хора в битката за депутатските места (ако партиите изобщо имат такива хора и ако тези хора ще продължат да бъдат такива и в парламента);
Ако искаш една голяма партия да доминира парламента (Конго, Габон, Туркменистан, Узбекистан);
Ако искаш коалициите да са правят преди, а не след изборите (Франция).
Ако искаш страната да поеме път към президентската или "аятолашката" Република (Франция, Иран);
Ако вярваш, че "по-зле не може да стане".
Против:
Ако смяташ, че парламентът трябва да представлява повече, а не по-малко хора;
Ако не искаш една партия да доминира парламента;
Ако гласуваш за партия, различна от ГЕРБ или ДПС
Празна бюлетина:


title: ФИФА ще санкционира испанската федерация заради трансферните проблеми

maintext:
Световната централа взе мерки за систематичните проблеми в испанския футбол
ФИФА официално потвърди, че ще санкционира Испанската футболна федерация заради проблемите с трансферите на непълнолетни играчи, направени от мадридските грандове "Реал" и "Атлетико" в периода 2005 - 2014 година.Двата клуба също понесоха санкции и получиха забрана за трансфери до 2018 година, както и бяха глобени със сума на обща стойност 1.26 милиона швейцарски франка.Испанската федерация получи подробен инструктаж в каква посока да промени правилата си и тяхното прилагане, както и бе глобена с 220 хил. швейц. франка (около 200 хил. евро).Проблемът с трансферите в испанския футбол не е без прецедент, като вече и друг от водещите тимове - "Барселона", също изтърпя забрана за привличането на играчи, която изтече в началото на тази година.


title: Путин "повиши" Мутко във вицепремиер, Колобков ще бъде спортен министър

maintext:
Мутко най-вероятно ще остане президент на Руския футболен съюз
Виталий Мутко повече няма да бъде министър на спорта на Русия, съобщи ТАСС.Той обаче ще стане вицепремиер, отговарящ по въпросите за младежта, спорта и туризма - длъжност, която до момента не съществуваше в руския кабинет.Ръководната рокада е по предложение на премиера Дмитрий Медведев и бе одобрена от президента Владимир Путин, като мотивите им са, че страната има нужда от вицепремиер, който да отговаря за въпросните три ресора, докато министърът ще работи под неговия пряк контрол.След "повишението" на Мутко досегашната му позиция ще бъде заета от заместника му Павел Колобков. Той е бивш състезател по фехтовка и четирикратен олимпийски медалист.Все още не е ясно дали Мутко ще остане президент на Руския футболен съюз, но очакванията са това да не се промени поне до края на световното първенство, на което страната е домакин през 2018 година.


description: Това съобщи регионалният министър Лиляна Павлова пред "Нова телевизия", като посочи, че причина са течащите ремонти, заради които сега движението на места е двупосочно.

title: Участъци около тунелите на магистрала "Хемус" ще бъдат затваряни през зимата

maintext:
Фотограф: Цветелина Белутова
Тази зима при обилен снеговалеж ще бъдат затваряни участъци от магистрала "Хемус" заради течащите ремонти на тунелите "Витиня" и "Ечемишка" и виадукта при Елешница. Това каза министърът на регионалното развитие Лиляна Павлова в студиото на "Нова телевизия"."В тази ситуация имаме затворени изцяло за движение тръби на тунелите и движението се извършва еднопосочно в едната тръба, което изисква ниска скорост на движение. В момента, в който обаче имаме един неподготвен шофьор – без зимни гуми или аварирал, вие знаете какво става -спира се цялото движение", обясни тя. По думите й винаги при тежък снеговалеж магистралите се затварят за тежкотоварните средства."Когато имаме двупосочно движение в една тръба или едното платно на магистралата, ще сме длъжни да затворим изцяло този участък, той да бъде обработен и почистен, след което вече да пропускаме движението. За тировете ще има паркинги, където те ще трябва да изчакват, а леките коли ще преминават по обходни маршрути", каза Павлова.Според нея не може при снеговалеж гражданите да очакват чист асфалт, защото стандартът изисквал да спре валежа, за да бъде изчистен пътят. Тя посочи, че според стандартите при валеж на до 5 см сняг магистралите следва да се почистят до 3 часа. За третокласните пътища стандартът е почистване до 8 часа при 10 см сняг.Павлова добави, че тази зима за почистване на пътищата ще бъдат мобилизирани 3 080 снегорина. До 1 ноември те трябва да са преоборудвани и да бъдат в готовност да излязат по пътищата.


title: "Черно море" се доближи до челото след обрат срещу "Верея"

maintext:
Варненци направиха обрат за 2:1 срещу "Верея"
[LAP.bg]
"Черно море" спечели петата си победа за сезона в Първа лига. Варненци направиха обрат за 2:1 срещу "Верея" с голове в края на първото и началото на второто полувреме.Воденият от Георги Иванов-Гозно състав събра 17 точки, с колкото на третото място са "Дунав" и ЦСКА. "Верея" остава с десет.Първата добра възможност в мача беше за старозагорци в четвъртата минута, когато бившият футболист на "Черно море" Педро Еуженио стреля от дистанция, но вратарят Пржемисъл Коварж изби в ъглов удар."Верея" поведе в 12-ата - след центриране от ъглов удар Илия Мунин овладя и след първия си неуспешен удар, стреля отново и вкара хубав гол.Иван Коконов беше изведен от Марек Кузма зад защитата на "Верея" и стреля по диагонал, но вратарят на гостите Иван Караджов спаси. В 37-ата Георги Илиев центрира от пряк свободен удар, Кузма игра с глава, но Караджов опази вратата си. Стражът изби и след опасен удар на Коконов от около 25 метра.В даденото време "Черно море" изравни. Михаил Венков получи отличен пас отляво, напредна и центрира остро, а капитанът на "Верея" Владимир Зафиров засече топката в собствената си врата.Веднага след почивката домакините поведоха. Уго Секо проби по десния фланг, навлезе в наказателното поле и върна топката към Кузма, който вкара."Верея" опита да изравни и имаше няколко възможности, но без успех. В 82-ата минута Еуженио стреля много опасно по земя от около 25 метра, но топката мина встрани от вратата на варненци.


title: Европейският съюз одобри падането на визите за грузинци, но чака гаранции срещу мигрантска вълна

maintext:
Фотограф: Adrees Latif
Страните от Европейския съюз постигнаха днес принципно съгласие да предоставят на Грузия възможност за безвизово пътуване, но отложиха изпълнението на програмата, докато се споразумеят за по-силни гаранции срещу внезапен мигрантски наплив, предаде агенция "Ройтерс", цитирана от БТА.Решението подчертава нарасналата тревога в ЕС от имиграцията след пристигането на около 1 300 000 бежанци и мигранти миналата година.ЕС води преговори за облекчаване на ограниченията за пътуване за грузински граждани като признание за демократичния напредък в Грузия.Германия обаче блокира визовата либерализация през юни, като поиска ЕС най-напред да затегне правилата в тази област, за да може да се справи с евентуално рязко увеличаване на броя на пристигащите хора. Берлин е против падането на визите за Грузия с мотива, че голяма част от организираната престъпност в Германия е дело на грузински банди. Падането на визите позволява 90-дневни пътувания в Шенген, но не дава право на работа на гражданите на трети държави.


description: След като не отрича, че до 1989 г. е можела да гледа само една телевизия и да слуша само едно радио, кое връзва днес езика на Цецка Цачева, та да не признава, че партията, в която е членувала, е била насилническа?

title: Преди Цачева да открие "Огонёк"

maintext:
Фотограф: Скрийншот от
За съществуването на "другата реалност" до 1989 г. кандидатът за президент на ГЕРБ Цецка Цачева започнала да се замисля чак след 1985 г. Това станало, когато тя се зачела в руското сп. "Огонёк". Чистосърдечното си признание тя направи по време на последното си участие в утринния блок на "Нова телевизия"в понеделник."В ранните си момински години" (цитат по Цачева) тя нямала съпротива срещу тоталитарния режим в България. Нямала информация, защото учела една-единствена философия – марксистко-ленинската.едва с "информацията, пристигаща у нас във връзка с т.нар. перестройка в тогавашния Съветски съюз". Точно по това време тя започнала да чете "Огонёк" и други руски списания, от които научила неизвестни до този момент факти. Тогава и у нея, като "във всеки един млад човек", започнала да се оформя една друга представа за реалността", в която живеела.Цитирам дословно, защото тези свидетелства от първо лице за свободомислието и политическата зрялост на кандидата за президент на България, излъчен от най-голямата парламентарна партия, ще останат в историята на президентските избори в страната. Искаме или не.Преди 1985 г., когато "т.нар. перестройка" (пак по Цачева) започна да пристига у нас, тя е била на 27 години. Вероятно малко преди това е била поканена да стане член на БКП, защото, по собствените й думи, била харесана като студентка в Юридическия факултет на Софийския университет "Св. Климент Охридски"."Моите набори много добре знаем в какви времена сме живели тогава", каза Цецка Цачева. Понеже съм от "наборите" й, знам и аз.А то е, че никога преди 1989 г. Цецка Цачева не е чувала за т.нар. Народен съд, за жертвите му, за кошмара на лагерите в Белене, Куциян и Скравена, за "скочилите" от прозорците на Държавна сигурност и "неволно" завъртелите до край крана на горещата вода в банята на следствения арест.Да приемем, че не знае за хилядите "неблагонадежни" заради произхода си младежи, на които партията й е забранила да учат в университетите. Или че не е подозирала за другите стотици, изхвърлени от аудиториите заради "злоради пламъчета в очите" по време на Унгарската революция през 1957 г. и Пражката пролет през 1968 г.Да предположим дори, че никога не е чувала за Георги Марков, нито за "българския чадър" на Живков.В същите години, в които сегашният кандидат–президент на ГЕРБ е получавала партийния си билет, диктатурата му извършиНяма как в студентския поток на Цачева да не е имало поне двама младежи с турски имена, които да не са изчезнали за месец, преди да се появят отново – смазани, депримирани, но с нови имена – български. Като "набор" на Цачева още помня и нося срама за начина, по който беше извършено всичко това.Сега партията, която е решила да я прави президент, пълни хранилките на агресивния национализъм със същото двуличие в отношението си към "чуждите", с което през 80-те години ги пълнеше и БКП.След като не отрича, че до 1989 г. е можела да гледа само една телевизия и да слуша само едно радио, кое връзва днес езика на Цачева, та да не признава, че партията, в която е членувала, е била насилническа?БКП наказваше сурово свободното слово и дух. Интернираше онези, които дръзваха ги защитават, обричаше ги на мизерия и проваляше не само техния живот, но бъдещето на децата им и дори на внуците им.През 1967 г. първият демократично избран български президент Желю Желев завършва книгата си "Тоталитарната държава".Тя е публикувана 15 години по-късно – когато Цачева е била вече 24 годишна и вероятно тъкмо е билаТа тогава, през март 1982 г., издателство "Народна младеж" публикува книгата на Желев в десетхиляден тираж, но под заглавието "Фашизмът". Тя остава на пазара само месец, след което е конфискувана от всички книжарници и библиотеки. Причината е, че книгата на Желев прави видима поразителната еднаквост между фашизма и комунистическата държава.Но 6 хил. екземпляра от философския труд на Желев оцеляват.По един от тях винаги се въртеше под студентските банки, защото книгата потвърждаваше подозренията, че живеем в подправена реалност. При това далеч преди Цачева да се зачете в "Огонёк".По същото онова време в университетите покана за членство в БКП получаваха комсомолските активисти. Т.е. конформистите, за коитобеше персонален шанс, а не екзистенциална трагедия.Масовостта на този опортюнизъм смачка живота на поне три поколения българи. Превърна го в наниз от глупави изречения и опорни точки, като например равенството между членството в БКП и службата в полза на държавата. С тях сега Цачева събира гласовете на онези, за които свободата остава непонятна абстракция – и тогава, и сега. И никога не им е липсвала, защото никога не са я осъзнавали като необходимост.Само че, каквото и да говори Цецка Цачева, членуването в БКП не може да бъде оправдавано нито с политическа слепота, нито с някаква неосъзната социална абдикация.В годините, когато тя и наборите й влизахме в университетите, живеенето в България даваше всекидневни и тежки индикации за икономическата, социалната и политическата катастрофа. Не слушала, каза Цачева, нито радио "Свободна Европа", нито "Гласът на Америка".Ако е вярно, доскорошният председател на българския парламент, а сега и кандидат за държавен глава е била просто част от най-фанатичните, непросветени и глупави български комунисти. Тези, които не искаха нито да чуват, нито да виждат по-далече от върха на обувките си. Но и още по-зле – с охота джиросваха на менторите си дори способността да мислят. Това е първи вариант.Другият - че Цачева е от онези, които с маската на неинформирания стигаха лесно доКандидатът за президент, издигнат от ГЕРБ, е била по-скоро от втората категория собственици на партиен билет. Поне такова впечатление създава Цачева с нелепите си опити да скрие отговора на риторичния въпрос: защо го е приела?Ако беше по-честна, щеше да присъства в кратката си предизборна кампания с достойнство.


title: Родители се обявиха срещу стипендии за ромски ученици

maintext:
Снимката е архивна
Фотограф: Цветелина Белутова
Родители протестират срещу идеята на Министерството на образованието да раздава стипендии за ромските гимназисти по съвместен проект заедно с Ромския образователен фонд, съобщи в. "Сега" в съботния си брой. Реакция е имало в Добрич, където майки и бащи са поискали равен старт за всички деца.
Преди два дни от образователното министерство обявиха проект за две години, по който ще бъдат раздадени над 1 млн. лв. за стимулиране на ромите да завършат средно образование. 60% от парите идват от Ромския образователен фонд, а от министерството ще отпусне 218 000 евро. Парите са за стипендии на ромски ученици, завършили 8-и клас - по 30 евро на месец, както и за възнаграждения за техните ментори. За двете години на проекта се очаква 150 ментори да подпомогнат учениците в тяхното обучение, за което те ще получават по 500 евро на година.
Проектът е пилотен, министерството няма как да не се включи, когато става дума за интеграция на ромите", мотивира се Мануела Радева, директор на Центъра за образователна интеграция на деца и ученици от етническите малцинства (структура към МОН), цитирана от в. "Сега".
ейностите за интеграция на децата от етническите малцинства през периода 2012 - 2014 г. в системата на образованието не са достатъчно ефективни. Не са обединени усилията на всички заинтересовани институции и власти за постигане на ефективна и трайна образователна интеграция.
От образователното министерство обявиха, че отпуснатите пари ще са в зависимост от успеха на ученика. "Преди два дни от Сметната палата оповестиха доклад , според който д


description: Kвартал в центъра на София. Изглежда, сме някъде в Бейрут. Десетки сигнали са подадени към общинския инспекторат. Все си е така от години.

title: Паркиране в джунглата

maintext:
1/3 снимки в галерията Kвартал в центъра на София. Изглежда сме някъде в Бейрут. Десетки сигнали са подадени към общинският инспекторат. Все си е така от години.
Няма зелени площи, няма тротоари.
Фотограф: Н


description: Доналнд Тръмп обиди много хора в хода на своята, продължила 16 месеца, кандидат-президентска кампания, но до момента, не се беше извинявал. Вчера беше принуден да направи и това, след като вестник "Вашингтон пост" разпространи видео запис, правен през 2005 година.

title: Обиди към жените накараха Тръмп да се извини за първи път в кампанията си

maintext: Доналд Тръмп обиди много хора в хода на своята, продължила 16 месеца, кандидат-президентска кампания, но до момента, не се беше извинявал. Вчера беше принуден да направи и това, след като вестник "Вашингтон пост" разпространи видео запис, правен през 2005 година, обобщава Си Ен Ен.Той е направен без знанието на Тръмп, в почивката на запис за популярната поредица "Access Hollywood" и милиардерът обсъжда с водещия Били Буш свой опит да свали омъжена жена. Тръмп обяснява, че е подходил към нея като към кучка, но не успял да постигне своето.В последствие разяснява и виждането си, че когато си знаменитост, жените ти позволяват да правиш всичко, дори да ги опипваш, като в целия разказ се използват доста по-вулгарни изрази. Тръмп разказва и как като пристигнал на снимачната площадка на сериала "Дните от нашия живот", в който имал епизодична роля, в момента, в който видял една от актрисите си казал че трябва да вземе тик-так, в случай, че започне да я целува."Знаеш ли, красотата автоматично ме привлича и аз започвам да ги целувам. Като магнит е. Дори не мога да се сдържа", обяснява милиардерът на Били Буш. Любопитното е, че изказванията са направени няколко месеца, след брака на Тръмп с последната му съпруга Мелания.Веднага след излизането на записа, който предизвика вълна от негативни реакции, кандидат-президентът публикува 90 секундно видео. "Казах тези думи, не бях прав и се извинявам", заявява Тръмп в него.Той допълва, че всички, които го познават, знаят, че тези думи не отразяват неговата същност. Тръмп обаче използва случая и за контраатака, като обяви, че неговите провинения са нищо, в сравнение с действията на президента Бил Клинтън."Казал съм глупави неща, но има голяма разлика между думите и действията на други хора. Бил Клинтън действително злоупотребяваше с жените, а съпругата му Хилари, тормозеше, атакуваше, засрамваше и сплашваше неговите жертви", посочва Доналд Тръмп. Според него пускането на видеото измества от фокуса от важните неща, който предстоят в кампанията.Записът излиза три дни преди вторият дебат между Доналд Тръмп и Хилъри Клинтън, насрочен за неделя. В първия кандидатът на Демократическата партия спечели симпатиите на доста повече зрители от своя опонент


description: Премиерът на Шотландия Никола Стърджън ще опита да обедини и поведе опозицията срещу т.нар. "твърд Брекзит" по време на конференцията на Шотландската национална партия

title: Шотландският премиер опитва да поведе опозицията срещу "твърд Брекзит"


title: На път

maintext:
И тази есен ще е като всяка друга - прелетните птици ги очаква дълъг и изпълнен с опасности път в полета им към топлите страни. На добър път.
Фотограф: xali


description: Стотици хиляди жени се очаква да излязат днес по улиците на Аржентина в знак на протест срещу насилието срещу жени. Гневът им е предизвикан от нашумял в страната случай на изнасилване и убийство на 16-годишно момиче, разказва "Гардиън".

title: Стотици хиляди жени в Аржентина излизат на протест срещу насилието

maintext: Стотици хиляди жени се очаква да излязат днес по улиците на Аржентина в знак на протест срещу насилието срещу жени. Гневът им е предизвикан от нашумял в страната случай на изнасилване и убийство на 16-годишно момиче, разказва "Гардиън" Организаторите на протеста призовават всички жени в страната да спрат работа и да излязат навън за около час в 13 часа местно време.Протестът, информацията за който се разпространява в социалните мрежи с хаштага #MiércolesNegro (Черната сряда), е провокиран от случая отвличането на ученичката Лусия Перес, която бе упоена, изнасилена и измъчвана по-рано този месец в крайбрежния град Мар де плата.Упражненото срещу Перес насилие е било толкова жестоко, че тя е получила инфаркт, обяснява прокурорът по случая Мария Исабел Санчес.След нападението престъпниците са измили тялото на момичето, за да прикрият следите си и са я оставили в местна болница, където малко по-късно жертвата умира."Знам, че не е много професионално от моя страна да говоря по този начин, но аз съм майка и жена, освен това съм виждала хиляди случаи в моята кариера, но никога не съм била свидетел на нещо подобно", разказва Санчес.Убийството на Перес е само последният случай от вълната престъпления срещу жени в Аржентина, извършвани обикновено от съпрузите, партньорите, роднини или други познати.Според официалната статистика след 2008 г. се наблюдава 78% ръст на престъпленията срещу жени. Този рязък скок може да се обясни отчасти с нарасналата обществена нетърпимост към този проблем, но породи национален дебат за сексистките нагласи в станата.По данни на неправителствени организации в Аржентина една жена бива убита на всеки 30 часа.Случаят с Лусия Перес стана известен само няколко дни след като хиляди жени в град Росарио протестираха срещу насилието. Полицията използва сълзотворен газ и гумени куршуми, за да разпръсне тълпата, събрала се край катедралата в града.Днешното шествие ще се събере на централния площад в Буенос Айрес.По случая с Перес са задържани трима души. Семейството на загиналото момиче се оплака, че получава смъртни заплахи.


description: Двете жени – Надя Мурад и Ламия Аджи Башар – са две от хилядите отвлечени и превърнати в сексуални робини жени и момичета от язидската общност от страна на бойци на групировката

title: Наградата "Сахаров" се присъжда на жени, разказали за ужасите на "Ислямска държава"

maintext:
Надя Мурад.
Европейският парламент реши да присъди наградата "Сахаров", която се дава за свобода на мисълта, на две жени от общността на язидите в Ирак, станали жертва на сексуално робство в "Ислямска държава", предаде "Ройтерс".Двете жени – Надя Мурад и Ламия Аджи Башар – са две от хилядите отвлечени и превърнати в сексуални робини жени и момичета от страна на бойци на групировката. Те са били отвлечени през 2014 г., когато "Ислямска държава" обсажда родното им място – Кочо, близо до Синджар в североизточен Ирак. Двете млади жени успяват да избягат от похитителите си и да разкажат историята на гоненията срещу язидите . Тяхната номинация е издигната от социалистите и либералите в ЕП.Мурад призовава действията на терористите срещу язидите да бъдат признати от международната общност като геноцид.Язидите са религиозна общност, чиито вярвания представляват комбинация от древни религии от Близкия изток . "Ислямска държава" ги определя като поклонници на Сатаната.През август 2014 г. групировката обсади Синджар и започна преднамерени систематични убийства, гонения и отвличания на хиляди язиди.По-късно в района на Синджар, който бе отвоюван от "Ислямска държава" в края на 2014 г., бяха открити няколко масови гроба.Кюрдските милиции отвоюваха района през ноември 2014 г, след двудневна офанзива, подкрепяни от въздушни удари на водената от САЩ международна коалиция.Тази година изследователи от ООН заключиха в доклад, че "Ислямска държава" е извършила геноцид срещу язидите в Ирак и Сирия с цел да унищожи общност от 400 000 души чрез убийства, сексуално насилие и други престъпления.Това заключение може да се превърне в първата стъпка за признаване на геноцид, чийто извършител не е държавен субект.Двете жени си оспорваха наградата с бившия главен редактор на турския вестник "Джумхуриет" Чан Дюндар и с представителя на кримските татари Мустафа Джемилев. Дюндар бе задържан миналата година, след като вестникът му представи разкрития, че турските разузнавателни служби са доставяли тайно оръжия на бунтовниците в Сирия. Джемилев е депутат в парламента на Украйна, бивш председател на Меджлиса (събранието на кримските татари) и дисидент от времената на СССР.Наградата "Сахаров", учредена през 1988 г., почита усилията на личности и организации, борещи се за правата на човека и за основните свободи.


description: Kомпанията отчита за пръв път през последните 15 години свиване на годишните си приходи.

title: Apple отбеляза спад на приходите и продажбите на iPhone за третото тримесечие

maintext:
Фотограф: Issei Kato
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
За трето поредно тримесечие технологичната компания "Епъл" (Аpple) отчита спад на приходите и продажбите на телефони iPhone, съобщават световните агенции. Все пак продажбите са над очакванията на анализаторите, посочва Би Би Си.Така компанията отчита за пръв път през последните 15 години свиване на годишните си приходи.За трите месеца до 24 септември са продадени около 45.51 милиона смартфони iPhone, като средната оценка бе за 44.8 млн. продажби. Приходите са били 46.85 млрд. долара, а чистата печалба – над 9 млрд. долара.И по трите показателя има понижение в сравнение с четвъртото тримесечие на финансовата 2015 г., когато "Епъл" отчете 48.04 млн. продадени смартфона, приходите бяха 51.5 млрд. долара, а печалбата – 11.12 млрд. долара, посочва БТА.Продажбите в чужбина са гарантирали 62% от приходите за тримесечието, макар да се отчита свиване с 30% на постъпленията от Китай, смятани за важен двигател за растеж, до 8.8 млрд. долара.На този фон главният изпълнителен директор на компанията Тим Кук посочи, че резултатите са "силни" и прогнозира "много успешна финансова 2016 г. за "Епъл".


title: Омбудсманът ще сезира Конституционния съд заради секциите в чужбина

maintext:
Мая Манолова
Фотограф: Анелия Николова
Омбудсманът Мая Манолова ще сезира Конституционния съд заради проблемите с Изборния кодекс. Тя ще атакува текстовете, ограничаващи секциите в чужбина до 35 в държави, съобщи Би Ти Ви."Аз вече съм готова с конституционна жалба и утре свиквам правния си съвет", каза Манолова, цитирана от телевизията.Според Манолова недопустимо е правата на част от българите да бъдат ограничавани.По думите й ЦИК има две възможности – или да наруши разпоредбата, която казва, че при 60 заявления трябва да открие секция, или да наруши разпоредбата, според която могат да се откриват до 35 секции в държава.Вчела Манолова изпрати позиция до ЦИК по този и други казуси. В нея тя напомни, че във Великобритания, например, има подадени над 7000 заявления, като в 51 места подадените заявления надхвърлят изисквания минимум от 60 за образуване на отделна избирателна секция.


description: Няколко големи производители на месо в САЩ все повече се ориентират към растителни заместители, за да увеличат печалбите си на фона на променящите се вкусове на потребителите и конкуренцията на стартъпите.

title: Месо в епруветка, или защо все повече компании правят заместители на бекона

maintext:
Растителен хемоглобин, който имитира кръв, на изложение на стартъпа Impossible Foods в Калифорния
Хамбургер изцяло от растителни съставки, наподобяващи вкуса на месото
Съставки за създаване на "месо" от растителни продукти, включително протеинов гел
Уред за ферментация на дрожди за производство на растителен хемоглобин - легхемоглобин, срещащ се в бобовите култури
Няколко големи производители на месо в Северна Америка все повече се ориентират към растителни заместители на месото, за да увеличат печалбите си на фона на променящите се вкусове на потребителите и конкуренцията на стартъпите, които създават алтернативи на продукта, наподобяващи вкуса му, разказва "Ройтерс" Най-големият производител на продукти от пилешко месо в САЩ Tyson Foods Inc (TSN.N) неотдавна придоби 5% от акциите в Beyond Meat - компания, която създава продукти от растителни протеини, частично финансирана от Бил Гейтс.Други големи играчи като канадската Maple Leaf Foods Inc (MFI.TO) и германският производител на наденички Rügenwalder Mühle също увеличават продукцията на "месо", създадено от продукти като соя, грах и др. Причината са прогнози за по-голям растеж в печалбите от този сектор, отколкото от традиционните колбаси, филета и др."Този сектор търпи невероятно развитие в момента", обяснява Адам Гроган, старши вицепрезидент по маркетинг и иновации в MFI.TO. "Не смятаме, че тези продукти се различават от свинското и пилешкото. Разгледаме себе си на първо място като производители на протеини".Тази година продажбите в световен мащаб на заместителите на месото са стигнали до 4 млрд. долара или 42% ръст спрямо 2010 г.Официални данни показват, че консумацията на червено месо в САЩ трайно намалява от 70-те години на миналия век, за да се стигне до най-ниските регистрирани количества- 31.9 кг на човек за 2014 г. Но според американското министерство на земеделието търсенето може да се увеличи през следващото десетилетие заради увеличаването на производството и намаляването на цените.В световен мащаб консумацията на месо и морски дарове възлиза на 464 млн. тона за 2014 г. на фона на 10 милиона тона растителни заместители.Но сега месото може да изпадне в немилост заради нежеланието на все повече потребители да не се убиват животни, или от съображения, че вегетарианският хранителен режим е по-здравословен.Две трети от германците и 38% от американците най-малко веднъж в седмицата ядат постни ястия. Този тип хора са наричани още флексатарианци или полувегетарианци.Друго предизвикателство за традиционните производители на месни продукти са стартъпи, подпомагани от Силициевата долина, които в лаборатории разработват продукти, наподобяващи текстурата, аромата и вкуса на истинско месо."Ние не правим вегетариански, а съвсем истински бургери. Просто ги правим от растения", обяснява Селесте Холц-Шетингер, главният учен в лабораторията на Impossible Foods.Затова традиционни играчи като Maple Leaf вече отделят средства за собствени изследователски центрове за заместители на месото.На фона на спада в консумацията на месо в Германия производителят на наденички Rügenwalder Mühle през 2014 г. започва да предлага и негови алтернативи. Този сегмент, сред който има стоки като шницел от соя, сега носи 20% от годишните печалби на компанията (205 млн.евро). Плановете са делът на заместителите на месото в компанията да се удвои до 2020 г.Въпреки всичко заместителите на месото не са безопасна инвестиция. Вкусовете на потребителите могат отново да се променят, предупреждава Камила Стайс, анализатор от Lux Research. Тя допълва, че някои от алтернативите на животинските продукти се проивеждат от генномодифицирани култури, срещу които има сериозна съпротива.Цените на дребно на свинското и говеждото в САЩ през последната година са спаднали заради увеличаването на доставките, но въпреки това все още са относително стабилни, разказва Кевин Гриър, анализатор от Канада."Не смятам, че тези заместители на месото са нещо ново и вълнуващо. Ако искам хамбургер, ще си взема хамбургер, а не нещо, което имитира хамбургер", обобщава мъжът.


title: Без голове в дербито на Рур между "Дортмунд" и "Шалке"

maintext:
Андре Шюрле се завърна в игра за първи път от втория гръг
"Борусия" (Дортмунд) и "Шалке 04" се разделиха по едно полувреме, но не успяха да си вкарат гол в голямото регионално дерби на Рурската област.Равенството 0:0 дойде като облекчение за гостите, които продължават серията си от четири мача без загуба след катастрофалното начало на сезона.За домакините точката означава изоставане от осем точки от лидера "Байерн" (Мюнхен), който по-рано днес победи "Аугсбург". "Борусия" е в серия от четири мача без победа в Бундеслигата, като последните му три резултата са равенства.Кралскосините направиха много силно първо полувреме, в което държаха ситуацията под контрол и не позволиха на "Борусия" да отправи нито един удар към вратата им. "Шалке" обаче също нямаше добри положения, за да открие резултата.След почивката жълто-черните вдигнаха значително оборотите и действията се развиваха предимно в половината на "Шалке". Най-доброто, до което стигнаха, обаче беше удар в гредата на Усман Дембеле. Марио Гьотце също веднъж беше изведен очи в очи с Ралф Ферман, но вратарят излезе и затвори подстъпите.Мачът беляза завръщането в игра на полузащитника на "Борусия" Андре Шюрле, който отсъстваше заради контузия в коляното.


description: "Тази дейност, която е започната още от първия кабинет, воден от г-н Борисов, продължава и във втория. Да сме живи и здрави и на още много такива обекти да ви каним", заяви спортният министър.

title: Кралев: Ще продължим да строим и да реконструираме спортни зали

maintext:
Кралев заяви, че тепърва ще бъдат открити още много спортни обекти
[LAP.bg]
Ангажиментът ни е не само да строим нови зали, а и да модернизираме вече съществуващите", заяви Кралев при откриването на обновената зала "София" в столицата.
Ремонтните дейности са възлезли на малко над 1.8 милиона лева. Кралев обяви, че е "изключително горд от това постижение, което Национална спортна база направи със собствен ресурс".
Залата има капацитет между 560 и 600 души, като ще се ползва основно от федерациите по тенис, художествена гимнастика, бокс, бадминтон и фехтовка. Залата е подходяща и за всички бойни спортове.
Министърът на младежта и спорта Красен Кралев обяви, че паралелно със строителството на нови спортни зали ще продължи и реконструирането на вече съществуващи съоръжения. По думите му тепърва ще бъдат открити още много спортни обекти."Програмата за реконструирането на съществуващите зали ще продължи. До момента сме направили реконструкции на залата по борба в Русе, залата за волейбол в Добрич, една многофункционална зала до стадион "Тича" във Варна. До три-четири месеца ще е готова и реконструкцията на зала "Фестивална" в столицата.""Тази дейност, която е започната още от първия кабинет, воден от г-н Борисов, продължава и във втория. Да сме живи и здрави и на още много такива обекти да ви каним", завърши Кралев.


description: Това казва външният министър Даниел Митов в интервю за предаването на Би Би Си HARDtalk, направено в рамките на вчерашната му визита във Великобритания.

title: Митов пред Би Би Си: С феномена Динко е приключено

maintext:
Фотограф: Анелия Николова
"С феноменът "ловци на бежанци" вече е приключено. Въпросният Динко беше призован от прокуратурата , бяха му повдигнати обвинения и сега подобни патрули, за които знаем, са под наблюдението на властите."Това казва външният министър Даниел Митов в интервю за предаването на Би Би Си HARDtalk, направено в рамките на вчерашната му визита във Великобритания Повод за въпроса на водещия относно критиките от правозащитни организации за ксенофобия в България, за лошо отношение на властите към бежанците, защо "ловецът" на мигранти Динко Вълев не е арестуван дойде, след като преди дни британски таблоиди описаха случай със създател на крайнодясно движение във Великобритания - Джим Доусън, - който се е снимал с представители на едни от отрядите - "Българско национално движение "Шипка".Въпросният Доусън се появи в клип на таблоида Daily Record, в който призовава доброволци да изпращат пари и други средства, за да подпомагат отрядите в България."Това не е политическа битка, това е битка между доброто и злото, черното и бялото, борба в името на кръста, в името на Христос", обяснява Доусън."Знаете какво се случва в момента в Алепо и в Мосул. Това не е паника, а реакция на очаквани събития", коментира Митов думите на водещия Стивън Сакър, че "Българи е в паника". Външният министър се спря на издадената от министър Румяна Бъчварова заповед за втора степен на тревога от мигрантски приток, предаде думите му БНР.България ще продължи да балансира в отношенията си с ЕС и Русия, допълни външният министър. По думите му българското правителство винаги се е опитвало да изгради равностойно партньорство с Русия въз основа на взаимното уважение."За съжаление както с нас, така и с Европейския съюз като цяло това не се случва", каза Митов и допълни, че страната ни е външна граница на ЕС и отговаря не само за собствената си територия, но и за тази на блока. откъс от интервюто , което ще бъде излъчено по-късно тази вечер, водещият акцентира върху отношенията между България и Русия и как те ще бъдат засегнати от предстоящите президентски избори. На наблюдение на журналиста от Би Би Си, че българското общество е разделено на две и мнозина желаят по-тесни икономически връзки с Москва, Митов обясни, че българското правителство се опитва да обясни какво се случва по света и защо София подкрепя санкциите срещу Кремъл.В коментар на думите на руския депутат Пьотър Толстой , предизвикали полемика в България, Митов обясни, че всички политически партии са осъдили неговите изказвания и че въпреки че България е силно зависима от руския газ, тя се опитва да диверсифицира източниците си на енергия.Цялото интервю с външния министър ще бъде излъчено в 19.30 ч българско време.


description: Ако днес Кристалина Георгиева се представи убедително, това може да е краят на усилията на Ирина Бокова.

title: Първи вот в ООН с Кристалина Георгиева, очакват се поне 3 "не" и руско "може би"

maintext: Истинският тест за сменената кандидатура на България за генерален секретар на ООН е днес, защото в Съвета за сигурност ще се проведе първото гласуване за кандидати, сред които е и Кристалина Георгиева. Русия намеква, че то може да се окаже решаващо за приключване на състезанието и изясняване кой е фаворитът.Резултатът ще е много по-категоричен от досегашните гласувания, тъй като петте страни с вето ще са обозначени с различен цвят от този на бюлетините на непостоянните 10 без това право.Прагът на шанса за успех е събирането на 9 гласа и нито един от тях да не е от САЩ, Русия, Великобритания, Франция и Китай, които могат при окончателното гласуване да наложат вето.На последнто гласуване с безцветни бюлетини над този праг бе единствено португалецът Антонио Гутериш. В предишните четири вота още няколко кандидати са събирали поне 9 гласа, окуражаващи ги да продължат. Сред тях бе и Ирина Бокова, но това бе при първото гласуване преди месеци и докато тя бе официалният кандидат на България.Сега тя участва самостоятелно след като на последното гласуване събра 6 гласа "за", 7 "против" и 2 "без мнение". Днешният вот ще покаже и дали тя е по-популярна от Кристалина Георгиева в уникална за последните 25 години ситуация да има двама претенденти от една и съща държава.С голяма степен на вероятност може да се прогнозира, че Георгиева ще събере 3 "не" от непостоянните членове Нова Зеландия (бившият премиер Хелън Кларк участва в състезанието), Ангола (бившата португалска колония вероятно подкрепя Гутериш) и Уругвай (смята се, че е за аржентинката Сусана Малкора, която на 26 септември се класира четвърта).Много пъти е писано в сферата на догадките, че Великобритания и донякъде САЩ симпатизират на кандидатурата на Георгиева, а Русия – на Бокова. Франция и особено Китай засега държат картите плътно до себе си и оставят много пространство за спекулации.Във вторник обаче Русия направи нещо, което бе изтълкувано като сигнал към новата българска кандидатура, че има на какво да се надява. Виталий Чуркин, постойнният представител в ООН, каза: "Ние наистина вярвае, че е ред на Източна Европа да излъчи следващия генерален секретар. И много бихме искали да видим жена".Нещо повече, Чуркин добави, че няколко дни след днешния вот Съветът може формално да гласува и определи кого да предложи на Общото събрание на ООН за одобрение като генерален секретар. Той в момента е ротационен председател на Съвета за сигурност, а от септември насам Русия ръководи процедурата за избор на наследника на Бан Ки Мун.Зад Бокова в момента не стои никоя държава, докато за броени дни Георгиева получи официална подкрепа от Унгария, Полша, Латвия, Черна гора и бившия кандидат от Хърватия Весна Пушич.Това определено я кара да изглежда като представител на Източна Европа, както и като водещата сред жените, и, изглежда, засилва шансовете ѝ поне да стигне до състезание с Антонио Гутериш. (Третата жена, представител на района, е Наталия Герман - външният министър на Молдова, която във всички гласувания е на дъното и последния път събра 11 гласа "не" от 15 страни от Съвета за сигурност. От района идват и четирима мъже в конкурса, идващи от Словакия, Словения, Сърбия и Македония.)Ако днес Кристалина Георгиева се представи убедително, това може да е краят на усилията на Ирина Бокова да застане на върха в ООН. Но тя едва ли ще изчезне от картината, включително заради твърденията, че има опити на Русия да я предлага за заместник-генерален секретар на ООН в сценария с Гутериш като наследник на Бан Ки Мун. Също така е възможно е чрез Бокова руснаците да демонстрират, че ще наложат вето на Георгиева.Но в случай, че Москва изпрати на този етап послание, че приема Кристалина Георгиева – макар и срещу получаване на по-добри позиции в евентуалата ѝ администрация в ООН, кампанията на генералния директор на ЮНЕСКО приключва. Не че никой няма да приеме две българки начело на световната организация (и в момента има по върховете по няколко представители на една и съща държава), но едва ли някой допуска, че те ще могат да работят в ефективен тандем.


description: Председателят на Камарата на представителите Пол Райън е обявил, че се дистанцира от републиканския кандидат за президент Доналд Тръмп на фона на кризата в кампанията на милиардера след изтекъл скандален запис с обиди към жените, предаде "Ройтерс", като се позова на свои източници.

title: Председателят на Камарата на представителите се дистанцира от Тръмп

maintext:
Пол Райън.
Председателят на Камарата на представителите Пол Райън е обявил, че се дистанцира от републиканския кандидат за президент Доналд Тръмп на фона на кризата в кампанията на милиардера след изтекъл скандален запис с обиди към жените , предаде "Ройтерс", като се позова на свои източници.На извънредна среща с републиканци конгресмени Райън е обявил, че няма да участва заедно с Тръмп в негови предизборни прояви, а вместо това в оставащото време до изборите на 8 ноември ще насочи усилията си върху запазване на мнозинството на партията в Конгреса.Днешната среща бе свикана, за да се реши как да се реагира на кризата в щаба, породена от изтекъл видео запис от 2005 г., в който кандидатът на републиканците прави грозни и сексистки коментари по адрес на жените. На нея Райън е обяснил, че ще организира работата си така, че ако демократът Хилъри Клинтън спечели изборите, да не получи пълна власт над Конгреса. В момента републиканците контролират както Камарата на представителите, така и Сената.Последната драма около Тръмп, който досега никога не е заемал изборна длъжност, потопи партията в най-тежката й криза от десетилетия.Досега Райън изрази на няколко пъти несъгласие с възгледите на милиардера, но въпреки това подкрепяше кандидатурата му.След изтичането на записа редица високопоставени републиканци оттеглиха подкрепата си за Тръмп.Депутатите в Конгреса се боят, че действията на кандидата им ще намали шансовете им да запазят мнозинството си и ще нанесе дългосрочни щети на партията.Близо половината от 332-ма републикански сенатори, губернатори и членове на Конгреса осъдиха възгледите на Тръмп, показани във видеото, а около 10% са го призовали да се оттегли от надпреварата, показват изчисления на "Ройтерс".Но какъвто и да е опит за смяна на Тръмп по-малко от месец до надпреварата би бил равнозначен на огромни юридически и логистични препятствия.На снощния втори телевизионен дебат с кандидата на демократите Тръмп мина в настъпление и заяви, че ако бъде избран за президент, Хилъри Клинтън ще лежи в затвора, и атакува съпруга й – бившия президент Бил Клинтън – заради неговото отношения към жените.


title: Григор Димитров: През цялото време вярвах в победата (видео)

maintext: Българският тенисист Григор Димитров заяви, че е вярвал, че ще спечели срещу Лука Пуи, дори когато е изоставал със сет и 3:5 във втория сет. Той постигна целта си и победи французина, за да стигне четвъртфиналите в Пекин "Днес просто вярвах. Особено във втория сет, в който той сервираше за мача", каза Димитров, цитиран от сайта на АТП.Българският тенисист усещал, че играе добре. "Просто пропуснах няколко възможности рано в мача, а във втория сет той играеше наистина добре.""Всичко, което можех да направя, беше да остана съсредоточен, да опитвам да удрям всяка топка и да използвам всяка възможност. Те дойдоха малко късно, но съм доволен", добави Димитров.В четвъртфиналите той ще играе с победителя от мача между Рафаел Надал и Адриан Манарино.


title: ДОСТ подкрепи Цачева въпреки "респекта" им към Трайков

maintext:
Лютви Местан
Фотограф: Надежда Чипева
Решението на изпълнителния съвет на ДОСТ е да подкрепи кандидатурата на Цецка Цачева за президент на България, съобщи в парламента председателят на партията Лютви Местан. Той уточни, че "ще дадем тази подкрепа, без тя да е поискана" и не е разговарял нито с Цачева, нито с Бойко Борисов.В ДОСТ са стигнали до решение за подкрепа на Цачева по метода на изключването, тъй като нямало как ДОСТ да подкрепи левите кандидати. Местан добави, че нито един от кандидатите не покривал високите изисквания на ДОСТ, които са президентът да е убеден евроатлантик и ясно да каже, че "Русия трябва да се оттегли от Крим, а след това санкциите срещу Русия да паднат". Бихме се насочили към последното квадратче, но не искаме да сме партия на бойкота", поясни Местан.В ДОСТ са били респектирани от Трайчо Трайков, но не могат да го подкрепят, защото партията му носела вината за вкарването на крайните националисти във властта.Днес се очаква ДПС да обяви кой кандидат за президент ще подкрепи. "Това отдавна вече няма такова значение", коментира Местан.


description: Кандидатирах се като предизвикателство към статуквото.Подкрепеният от ДПС Пламен Орешарски пред симпатизанти във Враца.

title: Цитат на деня: Кандидатирах се като предизвикателство към статуквото

maintext:
[Инициативен комитет на Орешарски]
"Кандидатирах се като предизвикателство към статуквото".
Подкрепеният от ДПС Пламен Орешарски пред симпатизанти във Враца, цитиран в прессъобщение от неговия инициативен комитет."Наблюдавах последните две години как отново се върна страхът, как се възроди едноличното управление, как всички демократични ценности от последните 20 години, като не отчитаме периода след 2009 г., май са отишли напразно", посочи още Орешарски.


description: Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg.

title: С децата в почивните дни (8 и 9 октомври)

maintext:
Фотограф: Alexandre Meneghini
[Музейко]
[Woodventures]
[One architecture week]
"С децата в почивните дни" е рубрика на "Детски Дневник" за хората, които предпочитат в края на седмицата да изгонят от мислите си служебните проблеми и да се насладят на удоволствието да се забавляват с децата си.Ако имате информация за интересно предстоящо събитие и искате да я споделите с други родители, пишете ни на dnevnik@dnevnik.bg "Животни пътешественици" ще научи децата кои животни мигрират; ще разкрият как пътешестват по време на експедиция в музея. Коя птица е рекордьор на дългите полети? Мигрират ли антилопите гну? Защо мигрират прелетните птици? Децата ще намерят отговори на тези въпроси; ще могат да "преживеят" защо птиците мигрират през ролеви игри.Всяка година прелетните птици, пеперудите монарх и морските костенурки поемат на дълъг път. Учените изследват как животните се движат по точно определени маршрути, но не могат да разрешат мистерията, затова търсят помощ от младшите изследователи на "Био игри" . Всяко дете ще изработи животно пътешественик. Занятията са от от 11:00-12:30ч. за деца между 5-7 годишна възраст и 13:00–14:30ч. за деца между 8-10 годишна възраст в природонаучния музей. Необходимо е предварително записване на тел. 0889/ 996724 или info@bio-game.org - Как екстремните спортове могат да бъдат обяснени с помощта на науката? Как функционира тялото ни, когато изкачваме стръмна скала, впускаме се в полет или изследваме природата в непрогледна пещера? Отговорите на тези въпроси ще бъдат придружени от други любопитни факти за практикуването на екстремни спортове и оцеляването в дивата природа, включени във филмовия маратон и ателиетата на Adventure Kids.Първият детски приключенски фестивал , който ще се проведе от 7 до 9 октомври в Музейко ще представи богата програма от тематични ателиета, детски филми и занимания с различни спортни клубове. Цените на билетите в предварителна продажба са 3 лв., а на място в дните на фестивала - 4 лв.- От 11 часа в "Ателие 313" малките любители на кукления театър могат да гледат спектакълапо Братя Грим, моноспектакъл на Георги Спасов. Това е историята на бедния шивач, който един ден получава от съседката си буркан мармалад. Тъкмо да си похапне, върху мармалада кацат рояк мухи. Шивачът убива "седем с един удар", решава, че това е голямо юначество и тръгва по широкия свят да си опита късмета- Столичният куклен театър представя от 10.30 и от 12 часа в салона на ул. "Гурко" 14- представление за деца над 4 г., а от 16.30 ч. -- представление за деца над 5 г. А от 12 часа в салона на ул. "Я. Сакъзов" 19 започва спектакълът- за деца над 4 г.- Зрелищното велосъбитие Home Mountain Bike Cup 2016 очаква своите участници и публика в полите на Витоша. Тази година освен традиционното състезание по спускане участниците ще се изявят и в дисциплината Корскънтри олимпик. Надпреварите ще се проведат над квартал Драгалевци и в района на Драгалевския лифт. Детска къща "МОМО" организира заниманието "", предзназначено за деца от 2 до 7 г. Курсът позволява участието на родители, които също могат да се включат активно в тренировките по йога. Цена на посещение: за дете 10 лв; за родител с дете – 15 лв. Заниманията се провеждат от 17 ч., като е необходимо предварително записване на mail@prikazkabezkrai.com - Традиционни храни и продукти ще бъдат показани на изложениетое организирана от Министерството на земеделието в НДК от 13 до 20 часа.- В ателието наул. "Лерин" 58 ще бъдат майсторени дървени модели. Групите започват от 10 и от 12 ч. С предварително записване на телефон 088 588 2725 или със съобщение във Фейсбук, или на woodventures.bg@gmail.com - Осем работилници очакват децата на деветото издание на фестивала за съвременна архитектура и градска среда One Architecture Week , който ще се проведе от 30 септември до 10 ноември в Пловдив. Най-малките ще могат да се запознаят отблизо с графити изкуството, архитектурата, градската среда, рисуването върху различни материали, разбирането за публично пространство. Работилниците са със свободен вход, но с предварително записване, а подробности можете да намерите на сайта на фестивала под се провежда на Централния общински пазар, където производители на биохрани от различни краища на България ще предложат месни деликатеси, краве и овче сирене, мляко, кашкавал, зърнени продукти, плодове, ядки, сладкарски изделия. Ще има обособена "Арт зона", в която ще бъдат представени ръчно изработени свещи, бижута, стъклописи, сувенири.кани всички малки и пораснали творци, на работилница " Купа -листо". Децата ще имат възможност да изработят от глина, купа във формата на есенно листо. Ще развият уменията са за очертаване, разточване, слепване, както и координацията между око и ръка и не на последно място ще се забавляват, като оцветят произведението си с акрилни бои. Работилницата е подходяща за деца на възраст от 4 до 14 г. Всички материали са осигурени.Необходимо е предварително записване, като се обадите на тел: 0887764649, оставите съобщение на страницата във Фейсбук , или изпратите e-mail на: nevenadacheva@gmail.com . Цена за едно посещение: 15 лв.- От 11 часа в "Ателие 313" децата могат да гледат спектакъла- моноспектакъл на Симона Нанова по българска народна приказка. Историята разказва за един измислен свят на странно съжителство между фантастични и реални образи. Но по-внимателното вглеждане в нея - от върха на дървото с ябълки до дъното на дълбокия кладенец – ни показва един свят на справедливост и морален ред, за който всяко добро сърце мечтае. Той би бил възможен само ако всеки се научи да обича истински.- В салона на ул. "Гурко" 14 на столичния куклен театър деца над 5-годишна възраст могат да гледат постановкатаот 10.30 и от 12 часа, а в салона на ул. "Янко Сакъзов" 19 -- за деца над 6 години.- От 10 до 13 часа Невена Басарова-Дичева ще обучава децата на добро поведение с много игри и забавления. Занятието в Първа Детска Академия за Добри Обноски е в жк "Южен парк", бл. 27, вх. Б.- Как екстремните спортове могат да бъдат обяснени с помощта на науката? Как функционира тялото ни, когато изкачваме стръмна скала, впускаме се в полет или изследваме природата в непрогледна пещера? Отговорите на тези въпроси ще бъдат придружени от други любопитни факти за практикуването на екстремни спортове и оцеляването в дивата природа, включени във филмовия маратон и ателиетата на Adventure Kids.Първият детски приключенски фестивал , който ще се проведе от 7 до 9 октомври в Музейко ще представи богата програма от тематични ателиета, детски филми и занимания с различни спортни клубове. Цените на билетите в предварителна продажба са 3 лв., а на място в дните на фестивала - 4 лв.- Зрелищното велосъбитие Home Mountain Bike Cup 2016 очаква своите участници и публика в полите на Витоша. Тази година освен традиционното състезание по спускане участниците ще се изявят и в дисциплината Корскънтри олимпик. Надпреварите ще се проведат над квартал Драгалевци и в района на Драгалевския лифт.- Осем работилници очакват децата на деветото издание на фестивала за съвременна архитектура и градска среда One Architecture Week , който ще се проведе от 30 септември до 10 ноември в Пловдив. Най-малките ще могат да се запознаят отблизо с графити изкуството, архитектурата, градската среда, рисуването върху различни материали, разбирането за публично пространство. Работилниците са със свободен вход, но с предварително записване, а подробности можете да намерите на сайта на фестивала започва деветото издание на фестивала за съвременен танц и пърформанс


description: Сюжетът на сатирата The Sellout се върти около бедно предградие на Лос Анджелис с предимно афроамериканско население, което официално е изтрито от картите на САЩ

title: Сатира за расовото напрежение стана първият американски роман с "Ман Букър"

maintext: Писателят Пол Бийти стана първият американец, получил престижната литературна награда "Ман Букър", откак призът се връчва за англоезични романи от цял свят. Отличието му бе присъдено снощи за The Sellout - хаплива сатира за расизма в Съединените щати, предава "Ройтерс".Сюжетът на The Sellout се върти около бедно и предимно чернокожо предградие на Лос Анджелис, което официално е изтрито от картата на страната. Главния геройт, Бонбон, решава да се пребори за внимание, като въведе обратно робството и сегрегацията в училищата. Баща му е убит от полицейски куршум."[Романът] скача право в сърцето на съвременното американско общество с диво остроумие, невиждано от времената на Суифт и Твен." Това заяви председателката на журито Аманда Форман, която връчи на Пол Бийти чека за близо 70 хиляди долара, който придружава "Ман Букър"."Това е трудна книга. Трудна бе за писане, трудно и се чете", отвърна 54-годишният писател. "Невероятна награда е, когато нещо, което е било много скъпо за теб, се окаже така ценно и за други", каза по-късно пред репортери той. Той допълни и че "мрази да пише", защото е перфекционист и лесно се обезкуражава.Това е четвърти роман за Бийти, който е и редактор на антология на афроамериканския хумор. Това е и втори удар за издателство Oneworld, чийто автор Марлон Джеймс от ямайка взе "Ман Букър" миналата година.


title: "Ливърпул" продължи в темпото на конкурентите след победа в Лондон

maintext:
Роберто Фирмино технично преодоля Стив Манданда за 4:2 и вкара последния гол в мача
"Ливърпул" улови ритъма на съперниците си в челото на Висшата лига и също спечели мача си от десетия кръг. Червените се наложиха с 4:2 срещу "Кристъл палас" в Лондон.Воденият от Юрген Клоп състав събра 23 точки, с колкото са "Манчестър сити" и "Арсенал", които по-рано спечелиха убедително гостуванията си. "Гражданите" стигнаха до 4:0 срещу "Уест бромич" , а лондончани победиха с 4:1 "Съндърланд" "Ливърпул" остава трети заради головата си разлика. Отборът продължи добрите си игри и вече десет поредни мача във всички турнири е без загуба, като записа само две равенства.Първото полувреме беше вълнуващо, като паднаха пет гола. "Ливърпул" три пъти повеждаше, но грешки в защитата позволиха на "Кристъл палас" да е близо.В 16-ата минута Алберто Морено подаде в наказателното поле към Емре Джан, който засече за 1:0. Секунди по късно груба грешка на Деян Ловрен позволи на Джеймс Макартър с глава да прехвърли вратаря на съперника.Червените поведоха отново в 21-ата минута, когато Ловрен засече с глава центриране от ъглов удар. "Кристъл палас" имаше късмет в 30-ата, когато Морено с мощен удар от малък ъгъл улучи гредата.Три минути по-късно Макартър се възползва от много добро подаване на Вилфред Заха и отново с глава възстанови равенството. Малко преди почивката "Ливърпул" стигна до нов гол след корнер. Този път Жоел Матип беше точен с глава след центрирането.След почивката двата отбора направиха пропуски от чисти позиции, а домакините имаха претенция за неотсъдена дузпа. Спорът приключи в 71-ата минута, когато Джордан Хендерсън изведе Роберто Фирмино, който технично преодоля Стив Манданда.


description: Голямото име на Новата вълна в чешкото кино бе в София за фестивала Cinelibri и представи мемоарите си "Капризни години".

title: Иржи Менцел: Лошо говоря за тези, които го заслужават, но повече са тези, които обичам

maintext:
Фотограф: Галя Рулева
Фотограф: Галя Рулева
Час преди да отпътува от България преди броени дни, режисьорът Иржи Менцел все още раздаваше автографи върху току-що появилата се книга "Капризни години" , която повдига завесата на неговия живот, живян в драматични времена и изпълнен с куриози и щастливи случайности. Самият режисьор споделя, че да получиш "Оскар" за дебютен филм си е като да спечели шестица от тотото.Превърнал се в литературен разказвач, къде с чувство за хумор, къде насериозно, той се връща към детството си, към студентските години, към поколението, създало "Новата вълна" в чешкото кино, към времето на "Пражката пролет" и към "безвремието" на 70-те години. Макар и "трън в очите" на някои "колеги другари" и въпреки забрани да се появява по телевизията и радиото, той успява да създаде не само забележителни филми, но и множество театрални спектакли, да се изяви и като актьор.За свой голям късмет той смята и това, че е имал възможност да работи в София и да се сдобие с прекрасни български приятели. И разбира се – почитатели, които остават в очакване на следващата му книга. Защото той има още много да разказва за последвалия четвърт век след 1988-ма: за политиката, за Вацлав Хавел, за перипетиите около снимането на филми, за фестивалите и наградите, за невероятната съпруга, с която карат ролкови кънки и го учи да кара мотор... и "много други клюки", които пресата осветлява – според както й се харесва.Иржи Менцел беше тук по покана на издателство "Колибри" за второто издание на фестивала Cinelibri и представи "Обслужвал съм английския крал" – един филм, с участието на българския актьор Иван Бърнев.- Надявам се да не са я приели като обида, защото описвам нещата такива, каквито са. Лошо говоря за тези, които го заслужават, но те не са много. Повече са тези, които обичам.- Получих добри отзиви от чужбина, от Чехия ...не много.- Не, никога не съм водил записки. Казах на Чешкия филмов институт какво помня и ползвах от тях много информация. По-късно си припомних още редица истории за личности и събития.- Това е най лошото. Много приятели и хора, които познавах изведнъж се обърнаха – от което бях неприятно изненадан.- Това са хора, които не живеят близо до мен, не подържам контакти с тях, но с изненада установявам какви еснафи съществуват. Когато дойдоха руснаците и поради това много хора избягаха в Европа, Америка или Австралия – навсякъде те бяха приети. Те не бягаха от опасности, те бягаха, за да имат по-добър живот. А днес има хора, които спасяват живота си и изведнъж чехите затварят вратите си и казват – не ги искаме тук. Аз знам, че това не се отнася за всички чехи, но ме ужасява, че има много такива.- Границите се размиват, защото хората не живеят само в една страна. Всичко е смесено, това което човек наследява от родителите си е само част от неговия характер, от неговото ново възприемане на живота. Младата генерация се чувства по-различно. Но когато пътувам в Европа или Америка и се срещам със земляци - усещам, че им липсват корените. Макар да са дълги години в тези страни, те все още са там като на гости.- Най-много обичам да работя вкъщи, в леглото. Но за съжаление, имам повече възможности да работя в чужбина, отколкото в Чехия. Предстои да правя опера в Базел. В Чехия не са ме поканили...- Е, сега имам по-хубава и по-добра жена.- Преди всичко, че е чешко момиче, завършила е спортна гимназия, не е толкова рафинирана като интелектуалките, но е прекрасна майка и се чувствам като третото й дете.


title: Моуриньо: Рууни е много важен за нас и няма да ходи никъде

maintext:
Моуриньо заяви, че Рууни е много важна част от състава му
Мениджърът на "Манчестър юнайтед" Жозе Моуриньо отрече публикациите в английската преса, че е посъветвал Уейн Руун да си търси нов отбор Въпреки че капитанът на "червените дяволи" не е играл като титуляр от 18 септември, португалецът нямал намерение да се разделя с него."Няма никакъв проблем, но вие имате нужда от истории, за да си продавате вестниците", обърна се Моуриньо към журналистите на пресконференцията преди шампионатния мач с "Бърнли"."Рууни е играч от световна класа и е много важен за нас. Той няма да ходи никъде. Ние го харесваме, той ни харесва. Да, сега не е щастлив, защото е на пейката, но той е дори по-нещастен, когато е контузен", каза още португалецът.Рууни имаше травма в прасеца, която го извади от последните два мача на "Юнайтед" - срещу "Челси" (0:4) във Висшата лига и срещу "Манчестър сити" (1:0) за Купата на лигата. Сега обаче английският национал е напълно възстановен.31-годишният нападател се нуждае само от четири попадения, за да подобри рекорда на Боби Чарлтън от 249 гола и да стане най-резултатният играч в историята на "червените дяволи". Рууни обаче се е разписвал само веднъж този сезон, а в последните си десет участия не успя да намери път към вратата.


description: В двете ателиета за производство и арт на Дневния център за хора с интелектуални затруднения "Светове" се подготвят за коледните празници и изготвят играчки и украшения, които след това ще продават на различни благотворителни базари.

title: Фотогалерия: Център с много светове

maintext:
1/19 снимки в галерията Александра маже връхчетата на шишарки с лепило и ги поръсва с искрящ бял брокат, за да прилича на сняг. Тя е един от 32-мата клиенти в Дневния център за обучение в трудови умения "Светове" за хора с умствена изостаналост.
Фотограф: Георги Кожухаров


title: Кризата на "Манчестър сити" продължи и срещу "Саутхемптън"

maintext:
"Гражданите" са в серия от пет мача без победа във всички турнири
"Манчестър сити" записа трети пореден мач без победа в първенството и общо пети във всички турнири, като така пропусна възможността да излезе еднолично начело в класирането."Гражданите" завършиха 1:1 със "Саутхемптън" у дома и в пореден мач показаха, че се намират в криза. Нейтън Редмънд откри за гостите през първата част, а небесносините изравниха след почивката благодарение на Келеши Ихеаначо.След подялбата на точките воденият от Хосеп Гуардиола тим събра общо 20, колкото имат и "Арсенал" и "Ливърпул", но с по-лоши показатели. "Светците" пък са на осмо място с 13 точки.Двубоят днес започна с натиск на домакините, но те не успяваха да наложат своя стил на игра с много пасове и продължително владеене на топката. Първото положение в мача дойде в 15-ата минута, когато Рахийм Стърлиниг не успя да засече топката на празна врата след центриране на Фернандиньо."Светците" отговориха веднага, като само три минути след това шанс се откри пред Душан Тадич, като той стреля от ляво в наказателното поле, но ударът му беше уловен от Клаудио Браво. Гостите нанесоха удара си в 27-та минута, когато Редмънд откри резултата след нелепа грешка на Джон Стоунс. Той реши да върне назад, но на практика изведе играча на "Саутхемптън" сам срещу вратаря и за него не беше трудно да отбележи.Стоунс бе близо до реванш за изявата си само четири минути по-късно. Той засече перфектно центриране на лявата греда и прати топката в мрежата, но голът беше отменен заради засада. Тя беше отсъдена на Серхио Агуеро, който не игра с топката, но повлия на играта със скока си за топката.След почивката "гражданите" се хвърлиха в атака и това даде резултат само девет минути по-късно. В 54-ата минута Венсан Компани намери с перфектен пас през целия терен Лерой Сане отляво на наказателното поле, а той центрира успоредно на голлинията, където Ихеаначо бе оставен непокрит и не сбърка.Последва мощен натиск на домакините и в 64-та минута удар на Давид Силва мина на сантиметри от гредата, а пет минути по-късно Илкай Гюндоган стреля от границата на наказателното поле, но Фрейзър Форстър с една ръка изби. В края и Серхио Агуеро направи непростим пропуск, а "Сити" така и не успя да материализира превъзходството си.


title: Прокуратурата обвини двама бивши шефове в НЕК за щета от 77 млн. евро заради "Белене"

maintext:
Иван Велков и Мардик Папазян (на преден план, снимката е архивна) са с мярка за неотклонение подписка.
Фотограф: Надежда Чипева
Става дума за стария реактор за централата, който впоследствие беше инсталиран на Калининградската АЕЦ. Изнесеното за Русия оборудване е на обща стойност 164 785 000 евро, но съгласно подписания договор тази стойност е била намалена със 77 172 475 евро, за които Велков и Папазян са се съгласили, че са "п
Двамата са привлечени като обвиняеми в петък и са с мярка подписка.
Софийската градска прокуратура е привлякла като обвиняеми бившите главни изпълнителни директори в НЕК Любомир Велков и Мардик Папазян за сключена през 2007 г. неизгодна сделка за оборудване в АЕЦ "Белене" на стойност над 200 млн. евро. Договорът е бил сключен с руската "Атомстройекспорт" и от него е произлязла вреда за държавата за над 77 млн. евро.Това става известно от съобщение на държавното обвинение. Според прокуратурата двамата са действали в съизвършителство и със сключения договор са задължили НЕК да поеме за своя сметка всички разходи по изпълнение на договора.ризнати и приспаднати недокументирани разходи". Освен че са сключили неизгодния договор, те не са поискали разрешение от държавата като едноличен собственик на капитала на НЕК, установява прокуратурата.В съобщението на държавното обвинение пише, че Велков и Папазян са поели освен това за сметка на НЕК и всички разходи, свързани с изследването на оборудването, техническата документация, транспортирането до Русия и разтоварването там. Българската държава чрез НЕК е платила и разходите за митническото освобождаване за пускане на оборудването в свободно обръщение на територията на Руската федерация, както и дължимите данъци, мита и такси.Съобщението на прокуратурата завършва с предупреждението, че скоро ще има още "виновни длъжностни лица", привлечени към наказателна отговорност.


description: Това показва годишният доклад за състоянието на здравето на гражданите, разгледан от правителството днес. За пръв път в него се отчита спад на хоспитализациите.

title: Онкоболните се увеличават през 2015 г.

maintext:
Фотограф: Юлия Лазарова
Заболеваемостта от онкологични заболявания нараства през 2015 г. спрямо предходната година, но остава под средните за Европейския съюз стойности. Това е записано в годишния доклад за състоянието на здравето на гражданите и изпълнението на Националната здравна стратегия за 2015 г., разгледан днес от правителството. В документа е направен анализ на рисковите фактори за здравето, включително околната и трудова среда и вредни навици като тютюнопушене, злоупотреба с алкохол, наркотици и др.Докладът отчита трайна тенденция за намаляване броя на населението и неговото застаряване но и някои положителни тенденции по отношение на преждевременната, детската и майчината смъртност.През 2015 г. Намалява заболеваемостта от туберкулоза, а нивата на заразни болести и паразитози остават ниски.За пръв път се отчита намаление на броя на хоспитализациите. Болестите на органите на кръвообращението, на дихателната система и на храносмилателната система са най-честите причини за прием в лечебни заведения.В доклада се прави извод, че здравето на българите и тенденциите за рисковите фактори изискват мерки, заложени в концепцията "Цели за здраве 2020" и Националната здравна стратегия 2020, които се явяват адекватен отговор на установените проблеми и осигуряват условия за устойчиво подобряване на показателите за здраве, посочва правителствената пресслужба.